Kaarstin sijainti Rhein-Kreis Neussin piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
**Kaarst** on kaupunki Nordrhein-Westfalenin osavaltiossa läntisessä Saksassa. Se sijaitsee Düsseldorfin länsipuolella Reininmaan metropolialueella (Metropolregion Rheinland). Rein virtaa Kaarstin itäpuolitse kohti pohjoista.

Maantiede
---------

Kaarst sijaitsee Nordrhein-Westfalenin länsiosassa kymmenisen kilometriä Düsseldorfin keskustasta länteen ja kolmetoista kilometriä Mönchengladbachin keskustasta itäkoilliseen. Etäisyys Kölnistä on noin 40 kilometriä luoteeseen. Kaarst on niin sanottu linksrheinische Stadt eli Reinin vasemmanpuoleinen (länsipuolella sijaitseva) kaupunki.

Kaarst rajautuu idässä Neussiin, joka on Saksan väekkäin piirikuntaan kuuluva kaupunki (vuonna 2022). Koillisessa on Meerbusch ja lounaassa Korschenbroich. Luoteessa on Viersenin piirikuntaan kuuluva Willichin kaupunki.

Kaarstin kaupunginosat ovat Kaarst, Büttgen, Driesch, Holzbüttgen ja Vorst. Büttgen oli itsenäinen kunta vuoteen 1975.

Historia
--------

Braunsmühle
Ensimmäinen asiakirjamaininta Kaarstista on vuodelta 1218 muodossa Karlesvorst. Büttgen mainitaan ensi kerran jo 800-luvulla muodossa Budica. Molemmat paikkakunnat kuuluivat keskiajan lopulta alkaen vuosisatoja Kölnin vaaliruhtinaskuntaan. Reinin länsipuoli kuului vuodesta 1794 alkaen noin 20 vuotta Ranskaan. Napoleonin tappion jälkeen alue kuului Preussiin. Kaarst ja Büttgen olivat maatalousvaltaisia, kunnes rautatieyhteyksien avaaminen 1800-luvun jälkipuoliskolla johti nopeaan teollistumiseen. Seuraavan vuosisadan jälkipuoliskolla paikkakuntaa muuttivat moottoritieyhteydet, pendelöinti, uudet liiketoiminta-alueet ja toisen maailmansodan jälkeinen pakolaisvirta. Kaarst sai kaupunkioikeudet 1. tammikuuta 1981.

Kaarstin merkittäviä arkkitehtonisia kohteita ovat muun muassa tuulimylly Braunsmühle (1756), kirkko Alt St. Martin ja moderni kaupunkikeskusta.

Talous ja liikenne
------------------

Kaarstin talouselämä nojaa palvelualoihin ja teollisuuteen. Kaupungissa on useita paikallisjunaliikenteen asemia. Moottoritiet BAB 52 ja BAB 57 kulkevat kaupungin alueella.

Lähteet
-------

1. ↑  Bevölkerungsstand nach Geschlecht - Gemeinden - Monat (ab 2000) *Landesdatenbank.nrw.de*. Information und Technik Nordrhein-Westfalen Statistisches Landesamt. Viitattu 21.10.2022. (saksaksi)
2. ↑  Entfernung von Kaarst nach\_ *Luftlinie.org*. Viitattu 21.10.2022. (saksaksi)
3. ↑  Kommunalstrukturen bundesweit *Unternehmerin-kommune.de*. UNTERNEHMERIN KOMMUNE. Viitattu 21.10.2022. (saksaksi)
4. ↑  Stadtgeschichte *Kaarst.de*. Stadt Kaarst. Viitattu 21.10.2022. (saksaksi)
5. ↑  Sehenswertes in Kaarst *Kaarst.de*. Stadt Kaarst. Viitattu 23.10.2022. (saksaksi)
6. ↑  Der Standort Kaarst *Kaarst.de*. Stadt Kaarst. Viitattu 23.10.2022. (saksaksi)

Aiheesta muualla
----------------

* Kaarst, Nordrhein-Westfalen, Saksa — Sunrise, Sunset, and Daylength

CommonsCommons
Wikimedia Commonsissa on kuvia tai muita tiedostoja aiheesta **Kaarst**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Kaarst 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat

 |
|  |
| Maantieteelliset | 
* MusicBrainz area

 |

 |